es is is is is is is is en is is is pt is is en is is is is is is is is is is is is is is is pt en is is ca is is en is is is is is ca is is en en da sv ceb fi is fr ru es it pt is is is is es pt is is is is is is is is is nn en en en en en is en is en et en is is fr is es is is pl is en is is ca is ms is is is is is en is is is tr nl is is es is is en is is is is is is is pt is ca pt is is is ca is is en en en fr zh en hbs_lat pt de en fr zh en hbs_lat pt is is is is is is pt hbs_lat en is is is is is is is pt en is en is pt en is is is is en is es is
Sumarflug til Palma de Mallorca - PrimeraAir
Sjáðu hvert Primera flýgur í sumar
Sparaðu allt að 50% og bókaðu á netinu
Gríptu vandaðar vörur með þér
Bókaðu sætið allt að 7°dögum fyrir flug
Drykkir, nasl og fleira til að kóróna flugið
Frekari upplýsingar um séraðstoð í flugi
Úrræði ef flugið er ekki á áætlun
Spurningar? Við erum reiðubúin að aðstoða
Frekari upplýsingar um Primera Air
Sérsniðið að þínum þörfum og þægindum
Frekari upplýsingar um flugvélarnar
Bókaðu flug í hóp og fáðu afslátt!
Smáa letrið fyrir þjónustu og vefsvæði
Athugið: Þessi síða notar kökur til að bæta þjónustu, safna tölfræðigögnum og til markaðssetningar.
Með því að loka þessari tilkynningu samþykkir þú að slíkar kökur verði vistaðar og notaðar. Þú getur afturkallað samþykki þitt hvenær sem er með því að eyða vistuðum kökum.
Smelltu hér til að fá frekari upplýsingar um persónuverndarstefnu og notkun á kökum á þessu vefsvæði.
Þessi líflega borg á suðvesturströnd eyjunnar Mallorca er fallegri en margan grunar. Hún státar af merkilegum kennileitum, víðfeðmu útsýni og óviðjafnanlegu Miðjarðarhafsloftslagi. Palma er miðpunktur mannlífsins á eyjunni og þar býr helmingurinn af öllum íbúum Mallorca.
Í Palma finnur þú andblæ og ásýnd sannrar Miðjarðarhafsborgar. Byggingarlistin í borginni er stundum borin saman við Barcelona og ekki að ástæðulausu – þar er að finna frábær dæmi um módernískan arkitektúr með sterkan blæ af verkum Gaudí. Fátt minnir þó meira á byggingar Gaudí en hin mikilfenglega miðaldadómkirkja La Seu, sem trónir yfir borginni, og glæsilegur fjallahringurinn sem umvefur hana. Í aldanna rás hafa ýmsir stjórnarherrar ráðið ríkjum í Palma og skilið eftir sig gnægð kennileita og sögulegra minja. Meðal þeirra eru gamli bærinn með hlykkjóttum strætum og ranghölum, glæsilegir kastalar og kirkjur frá barrokktímanum, smábátahöfnin, sem er eitt helsta auðkenni borgarinnar, og gullfalleg strandleið, alsett pálmatrjám, þar sem yndislegt er að hjóla eða ganga. Fjær ströndinni standa nýtískuleg borgarhverfi með breiðstrætum og fjölda kaffihúsa, tískuverslana, sérverslana og veitingastaða.
Palma er ekki bara rómuð fyrir falleg kennileiti og landslag heldur ekki síður fyrir frábærar strendur. Borgarströndin er aðeins spölkorn frá dómkirkjunni og er vissulega býsna fjölsótt en samt sem áður frábær staður til að slaka á og leika sér. Þeir sem kjósa kyrrlátari strendur ættu að taka stefnuna á baðströndina í Ciudad Jardin, í næsta nágrenni.
Fyrir þá sem vilja upplifa borgina í krók og kring býður Palma eitthvað við allra hæfi, til dæmis fjölbreytt og blómlegt listalíf, frábær listasöfn, matargerð í heimsklassa, villt næturlíf og ótal tækifæri til að skemmta sér konunglega.
Mallorca er stærsta eyja Spánar
Fyrstu íbúarnir settust að á Mallorca í kringum 7000 f. Kr.
Á Mallorca er ótrúlega víðfeðmt net neðanjarðarhella og sums staðar renna ár um hellana
Meðalhitinn á Mallorca er 21 °C og þar skín sólin yfir 300 daga á ári
Flug til Palma de Mallorca
Þetta sætabrauð er einn sérrétta Mallorca allt frá 17. öld. Það er til í ýmsum afbrigðum og er frábær morgunverðarbiti.
Þetta er mjúk, reykt pylsa úr svínahakki, beikoni, paprikudufti, salti og kryddum og er yfirleitt borðuð sem álegg með grófu brauði.
Þessi dökki, ilmríki og þétti líkjör er úr berki kínóatrésins, dýragrasi (gentiana nivalis), sykri og alkóhóli og var upprunalega notaður sem malaríulyf.
Þetta er mallorkískur líkjör úr anís og fleiri bragðefnum, svo sem myntu, sítrónu, fennel, kamillu, kryddmæru og appelsínu. Þessi bætir sannarlega meltinguna eftir góða máltíð.
Einstæður hringlaga kastali – sá eini sinnar gerðar á Spáni og sá elsti í Evrópu. Útsýnið frá kastalaveggjunum er einfaldlega stórkostlegt!
Skoðaðu eitt glæsilegasta listasafn Mallorca í nýrri byggingu sem er fléttuð við veggi frá Endurreisnartímanum. Safnið skartar verkum eftir Miró, Barceló og Picasso.
Gamli bærinn í Palma
Hin tignarlega dómkirkja La Seu trónir yfir borginni í gotneskum dýrðarljóma og er þekktasta kennileiti borgarinnar, enda virðist hún hefja sig upp úr hafinu yfir gömlu borgarmúrunum. Þar sem þessi merkilega dómkirkja stendur nú stóð reyndar áður moska, sem á sínum tíma var reist á rústum rómversks hofs frá fornöld. Dómkirkjan er að mestu í gotneskum stíl og prýdd glæsilegri röð stórra stöpla á báðum hliðum kirkjuskipsins. Hún ber þó einnig ýmis stílbrigði Endurreisnarinnar, enda tók bygging hennar yfir 350 ár, auk þess sem byggingin skemmdist talsvert í jarðskjálfta árið 1851. Ytra byrðið er úr sandsteini og prýtt gullfallegum skreytingum og dómkirkjan er engu síðri að innan, þar sem vítt er til veggja og lóðréttar skreytingarnar sem einkenna gotneska stílinn blasa við hvert sem litið er. Stórir gluggar með steindu gleri og hinn glæsilegi „rósagluggi“ mynda yndislegt samspil ljóss og lita og hugvitsamlegt handverk Antoni Gaudí, sem hafði umsjón með endurbyggingu La Seu snemma á 20. öldinni, undirstrikar þessi sjónrænu áhrif enn frekar.
Gamli bærinn í Palma
Gamli bærinn í Palma liggur út frá gömlu dómkirkjunni. Í völundarhúsi hlykkjóttra stræta og hljóðlátra kima elsta borgarhlutans eru arabísk áhrif áberandi. Víða mætast þök ævagamalla húsa yfir þröngum götunum og gamlar hallir og húsagarðar segja ríkulega sögu. Á könnunarleiðangri um gamla bæinn má finna fjölmörg spennandi söfn, búðir og sérverslanir með hagstæðum tilboðum og skemmtileg kaffihús á hverju horni. Gamli bærinn er fjársjóðskista sem gaman er að róta í, villast í og njóta áhugaverðra kennileita og upplifana sem þar er að finna við hvert fótmál. Það verður enginn svikinn af heimsókn í hina stórfenglegu Almudaina-höll, sem er frá 13. öldinni og stendur við hlið La Seu. Höllin var upprunalega virki sem var seinna breytt í bústað konungshjónanna af Mallorca, eins og sjá má af íburðarmiklum herbergjunum, fallegum görðunum og hallargarðinum, sem skartar gosbrunni með ljónastyttum frá tímum arabískra yfirráða á Mallorca. Önnur áhugaverð arfleifð Máranna á Mallorca eru arabísku böðin, eða Baños Arabes. Þetta forna baðhús er svolítið niðurnítt en gefur þó ósnortna mynd af skipulagi og byggingu baðhúsa til forna. Þá ætti enginn að missa af Palau March, sem er höll sem áður var aðsetur hinnar vellauðugu March-fjölskyldu og hýsir nú höggmyndir og listaverk eftir heimsþekkta listamenn á borð við Moore, Rodin, Dalí og Sert.
Þetta fallega svæði er prýtt tignarlegum fjöllum og þar birtist í hnotskurn náttúrufegurð eyjunnar, sem um leið myndar áhugaverða andstæðu við borgarlífið og iðandi mannlífið í Palma, sem flestir tengja öðru fremur við eyjuna Mallorca. Þetta villta landslag, með grýttum fjallshlíðum og veðruðum sandsteinshömrum yfir sindrandi hafinu, þorpum sem teygja sig upp eftir hæðunum, ólífulundum, furuskógum og víðfeðmum runnagróðri, gleður augað hvert sem litið er. Svæðið er draumur göngu- og fjallgöngufólks og um það liggja hundruð stíga og slóða til að kanna og þræða. Fjallgarðurinn Serra de Tramuntana er heimkynni fjölskrúðugs dýra- og gróðurlífs, meðal annars dýrategunda sem einkenna Mallorca á borð við kuflgamminn og ljósmóðurfroskinn. Þar eru einnig náttúruundur sem hafa verið friðlýst sem þjóðminjar, svo sem gljúfrið Torrent de Pareis og uppspretturnar Fonts Ufanes. Gefðu þér góðan tíma til að njóta Mallorca í sinni villtustu mynd.
Veldu fullkominn gististað fyrir þína heimsókn.
Tollfrjáls varningur á netinu
Tegundaráritun fyrir Boeing 737NG
Primera Air – hluti af Primera Travel Group
© Primera Air 2017 Allur réttur áskilinn